Александър Радонов
Борба

chitanka.info

Нощем, в стая, в непрогледна тъма,

двама братя се изправят на борба.

И двамата мъртви от много години,

но единият служи на тъмните сили.

Другият — обратно. Той на Господ служи,

и молитви дълги смята да отслужи.

Въпросът е дали ще победи

брата си адски, който сам изгради.

Борбата започва, вкопчват се те

и дълго се борят — никой не пада на колене.

Силите им са равни във тази борба —

единият е Бог, другият — Сатана.

Борбата незнайно защо не престава,

и двамата ги хваща силна умора,

но те не отстъпват — ще се бият до смърт,

до смъртта на единия, зловещата смърт.

Господ и Дяволът гледат безучастно

техните създания вкопчени здраво.

Но те са братя — факт нищожен.

Факт, който не бе ръкоположен.

И почват да си спомнят минали дни,

когато заедно караха коли.

Но битката трябва да свърши,

единият ще победи, „Но няма да си ти!“

Братът от Ада започва да се предава,

братът от Рая взе да побеждава.

Но борбата продължава с месеци и дни,

и двамата братя страшно много ги боли.

Тази борба е вечна, непреходна,

„Тази борба е между мен и Бога!“ —

каза Дяволът, потривайки ръце,

докато убиваше дете.

А двамата братя се борят със злоба,

в очите на единия се вижда отрова,

другият стиска със зъби и нокти

и се бори срещу своите несгоди.

И двамата имаха цел — благотворна,

и двамата бяха измамени от Бога,

но единият на Дявола се даде,

другият ръка не му подаде.

И сега се борят, борбата вече спира,

единият от двамата братя умира.

Другият ще го последва във Смъртта,

защото тя решава да е така.

Те ще се върнат на земята чисти

за нов живот с хубави мисли,

ще преживеят подобни странни неща

и кръгът ще се затвори във нощта.

Нощем, в стая, в непрогледна тъма,

двама живи братя се изправят срещу света.

31.05.2000

(редакция)

И сега се борят, борбата вече спря;

братът от Рая умря.

Другият се сля със Сатаната,

за да слезне с него на Земята

Те ще отидат на Земята заедно,

за да правят зло на всяко място.

Ще унищожат всички хубави неща

и кръгът ще се затвори във нощта.

Нощем, в стая, в непрогледна тъма,

човек и Сатана унищожават света.

13.09.2000

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.